เยี่ยมชมโครงการทะเลไทยไร้ขยะ เกิดจากการถ่ายผลงานวิจัยและนวัตกรรมสู่การนำไปใช้ประโยชน์และต่อยอดเชิงพาณิชย์
ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมคณะ ลงพื้นที่รับฟังแนวทางการอนุรักษ์และการดำเนินการวิจัยทรัพยากรธรรมชาติของอุทยานแห่งชาติทางทะเล(อุทยานแห่งชาติสิรินาถ) และเยี่ยมชมนิทรรศการเคลื่อนที่ การสาธิตใช้โดรนสำรวจขยะทะเลและชายหาด เรือเก็บขยะทะเลแบบไร้คนขับ ผลิตภัณฑ์ทดแทนการใช้พลาสติก ภายใต้แผนงานวิจัยท้าทายไทย "ทะเลไทยไร้ขยะ" ของสำนักงานการวิจัยแห่งชาติ หรือ วช.พร้อมกล่าวว่า มาติดตามการขับเคลื่อนโครงการต่างๆ ในพื้นที่ ทั้งโครงการทะเลไทยไร้ขยะ โดยมีการนำผลงานวิจัยและเทคโนโลยีมากำจัดขยะพลาสติก รวมทั้งโครงการ U2T ซึ่งประทับใจที่มีการนำงานวิจัยมาพัฒนาผลิตภัณฑ์และต่อยอดเชิงพาณิชย์ โดยได้รับการตอบรับจากประชาชนในพื้นที่อย่างดีพร้อมติดตามโครงการยกระดับเศรษฐกิจและสังคมรายตำบลแบบบูรณาการ (1 ตำบล 1 มหาวิทยาลัย) หรือมหาวิทยาลัยสู่ตำบลสร้างรากแก้วให้ประเทศ (โครงการ U2T) ร่วมกับมหาวิทยาลัยราชภัฎภูเก็ต ณ อุทยานแห่งชาติสิรินาถ จังหวัดภูเก็ต โดยภายในงานได้มีการตรวจคัดกรองตามมาตรการป้องกันและควบคุมการแพร่ระบาดของโรคโควิด-19 อย่างเข้มงวดด้วยนางสาววิภารัตน์ ดีอ่อง ผู้อำนวยการสำนักงานการวิจัยแห่งชาติ (วช.) กล่าวว่า การดำเนินงานครั้งนี้ จะช่วยให้เกิดการบูรณาการความร่วมมือในการขยายผลผู้ประกอบการอุตสาหกรรมการเลี้ยงหอยมุกในพื้นที่ ลดปริมาณของเหลือทิ้งทางการเกษตร ช่วยสร้างโอกาสในการต่อยอดงานวิจัยด้านผลิตภัณฑ์แปรรูปจากพืชผักสมุนไพรและประชาชนยังเกิดการรับรู้และตระหนักถึงปัญหาขยะพลาสติกในทะเลพร้อมกันนี้ยังเยี่ยมชมสถานประกอบการที่ประสบผลสำเร็จ ในการนำผลงานวิจัยและนวัตกรรม พัฒนาประสิทธิภาพกระบวนการผลิตและเพิ่มมูลค่าผลิตภัณฑ์ : แปรรูปเม็ดมะม่วงหิมพานต์ ผลิตภัณฑ์สารสกัดโปรตีนและผลิตภัณฑ์สารสกัดคอลลาเจนจากอุตสาหกรรมการเลี้ยงหอยมุก ผลิตภัณฑ์กะเพราแปรรูป ภายใต้แผนงาน ครัวไทยสู่ครัวโลก โดยการสนับสนุนจากสำนักงานการวิจัยแห่งชาติ (วช.) และสถาบันวิจัยวิทยาศาสตร์และเทคโนโลยีแห่งประเทศไทย (วว.)